Kollox lest biex Edin Dzeko jingħaqad ma' Inter Roma taw il-permess lil Edin Dzeko biex jingħaqad ma' Inter u l-player mill-Bosnja se jivvjaġġa lejn Milan fis-sigħat li ġejjin biex iwettaq it-testijiet mediċi tiegħu u jiffirma kuntratt ta' sentejn man-Nerazzurri. Il-kuntratt ta' Dzeko għandu jkun jiswa madwar € 5m kull staġun fejn huwa rrappurtat li l-attakkant ta' Atalanta Duvan Zapata jista' wkoll jingħaqad ma' Inter. Alexis Sanchez qed jissemma' li jista' jħalli lil Inter, minħabba s-salarju għoli tiegħu, filwaqt li l-winger ta' Lazio Joaquin Correa huwa mira oħra għal Inter. Il-Biancocelesti qed jitolbu €37m flimkien ma' bonuses għall-Arġentin, li jista' jsegwi lil Simone Inzaghi u jħalli lil Lazio dan is-sajf. Dzeko, madankollu, huwa l-ewwel attakkant li se jingħaqad ma' Inter minn meta n-Nerazzurri aċċettaw li jħallu lil Romelu Lukaku jitlaq lill-club biex jirritorna ma' Chelsea.